**Önk/8-1/2020.**

Csongrád Városi Önkormányzat Képviselő-testületének **2020. január 22-én** megtartott **1.** (*rendes*) üléséről készült jegyzőkönyve.

**N a p i r e n d:**

1. Előterjesztések:

**T A R T A L O M J E G Y Z É K :**

|  |  |  |  |
| --- | --- | --- | --- |
|  |  |  |  |
|  | **A hozott határozat tárgya:** | **száma** | **oldalszáma** |
| 1. | Az ülés napirendjének és tárgyalási sorrendjének elfogadása | 1 | 2-3 |
| 2. | Csongrád város kulturális intézkedési tervének felülvizsgálata | 2 | 12 |
| 3. | Művelődési Központ és Városi Galéria 2019. évről szóló szakmai beszámolója, valamint 2020. évi munkaterve | 3 | 14 |
| 4. | CLLD pályázat benyújtása a Művelődési ház díszterem és előtér felújítására Művelődési Központ és Városi Galéria által | 4 | 15 |
| 5. | A Csongrádi Óvodák Igazgatósága óvodai nyári nyitvatartási rendjének jóváhagyása | 5 | 16 |
| 6. | Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyári nyitvatartási rendjének jóváhagyása | 6 | 17 |
| 7. | Saját bevételek és az adósággot keletkeztető ügyletekből eredő kötelezettségnek a költségvetési évet követő 3 évre várható összegének bemutatása | 7 | 18-19 |
| 8. | Képviselő-testület 2020. I. félévi munkaterve | 8 | 20-23 |
| 9. | Belépés a Települési Önkormányzat Országos Szövetségébe | 9 | 24 |
| 10 | Tájékoztató a lejárt határidejű határozatok végrehajtásáról | 10 | 25 |
| 11. | Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 8. módosítása helyébe lépő módosítás jóváhagyása | 11 | 25-26 |
| 12. | Önkormányzati támogatás a Nagyboldogasszony templom orgonájának felújítására | 12 | 27-28 |
|  | ***Képviselői interpellációk*** | ***-*** | ***-*** |

2

**A megalkotott rendeletek száma és tárgya:**

* **1/2020. (I.23.) önkormányzati rendelet**

***„A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról”*** szóló 15/2015. (VI.19.) önkormányzati rendelet módosításáról

* **2/2020. (I.23.) önkormányzati rendelet**

***„A lakások és helyiségek bérletéről és elidegenítéséről”*** szóló 23/2015 (X.27.) önkormányzati rendelet módosításáról

* **3/2020. (I.23.) önkormányzati rendelet**

***„Egyes anyakönyvi események szolgáltatási díjainak mértékéről”***

* **4/2020. (I.23.) önkormányzati rendelet**

***„A Csongrád Városi Önkormányzat Szervezeti és Működési Szabályzatáról”*** szóló   
27/2019. (XI. 22.) önkormányzati rendelet módosítása

**Önk/8-1/2020.**

**J e g y z ő k ö n y v**

Készült a Csongrád Városi Önkormányzat Képviselő-testületének **2020. január 22-én** *(szerdán),* **13.00 órai**kezdettel megtartott **1.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Gyovai Zsolt, Dr. Kádár László Levente, Laczkó Zsolt, Máté Attila, Murányi László, Nagypál Sándor, Dr. Törőcsik Attila képviselők, ***összesen 11-en,***

Dr. Juhász László jegyző, Kruppa István, a gazdálkodási iroda vezetője, Dr. Mezey Szimonetta, a fejlesztési és üzemeltetési iroda vezetője, Vinczéné Dudás Katalin, a szociális és lakásügyi csoport vezetője, Cseh Orsolya, a szociális és lakásügyi csoport munkatársa, Major Edina a szociális és lakásügyi csoport munkatársa, Szepesi Dóra, kulturális referens,

Komlósi Mihály, a Városellátó Intézmény vezetője, Dr. Hörömpöliné Víkor Katalin, a Csongrádi Művelődési Központ és Városi Galéria mb. vezetője, Donka Ferencé, a Csongrád TV ügyvezetője, Pintér Józsefné, a Gazdálkodási Ellátó Szervezet vezetője, Tóthné Fodor Zsuzsanna, az Óvodák Igazgatósága igazgatója, Márténé Papp Klára, a Bölcsődék szakmai vezetője,

Dr. Szubally Brúnó, a Csongrádi Járási Hivatal vezetője, Kun József r. alezredes mb. városi rendőrkapitány, Kajtár István tű. alezredes, a Csongrádi Hivatásos Tűzoltóság mb. parancsnoka,

Donka Ferencné, a Városi Televízió képviseletében, Majzik Attila, a Délmagyarország c. újság tudósítója.

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 11 tagja jelen van, Dr. Somogyi Árpád képviselő bejelentette távolmaradását.

2./ Bedő Tamás polgármester: Kéri a jelenlévőket, hogy 1 perces néma felállással adózzanak Lovász László, Tisza Bútoripari vállalat nyugalmazott vezérigazgatója, a csongrádi önkormányzat volt tagja, bizottsági elnöke emlékének, aki nemrégiben hunyt el.

3./ Bedő Tamás polgármester: A mai ülés napirendjét a kiküldött meghívó szerint bocsátja szavazásra azzal a módosítással, hogy

2

***- Sürgősségi indítványt*** tesz a **15.** számú „***Önkormányzati támogatás a Nagyboldogasszony templom orgonájának felújítására***” tárgyú előterjesztés megtárgyalására.

A Képviselő-testület egyhangúlag, 11 igen szavazattal egyetért az indítvánnyal.

Bedő Tamás polgármester a fenti döntésekre figyelemmel, szavazásra bocsátja az ülés napirendjét.

A Képviselő-testület egyhangúlag, 11 igen szavazattal a következő határozatot hozza:

**1/2020. (I 22.) önkormányzati**

**H a t á r o z a t**

Csongrád Városi Önkormányzat Képviselő-testülete a 2020. január 22-ei rendes ülésének napirendjét a következők szerint állapítja meg:

**Előterjesztések:**

1. Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására

2. A lakások és helyiségek bérletéről és elidegenítéséről szóló 23/2015.(X. 27.)önkormányzati rendelet módosítása

3**.** Javaslat az egyes anyakönyvi események szolgáltatási díjainak mértékéről szóló önkormányzati rendelet módosítására

4.Csongrád Városi Önkormányzat Szervezeti és Működési Szabályzatáról szóló önkormányzati rendelet módosítása

1. Csongrád város kulturális intézkedési tervének felülvizsgálata

6. A Művelődési Központ és Városi Galéria 2019. évről szóló szakmai beszámolója, valamint 2020. évi munkaterve

|  |
| --- |
| 1. CLLD pályázat benyújtása a Művelődési ház díszterem és előtér felújítására Művelődési Központ és Városi Galéria által |

8. A Csongrádi Óvodák Igazgatósága óvodái nyári nyitvatartási rendjének jóváhagyása

3

9. Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyári nyitvatartási rendjének jóváhagyása

10. Saját bevételek és az adósságot keletkeztető ügyletekből eredő kötelezettségnek a költségvetési évet követő 3 évre várható összegének bemutatása.

11. A Képviselő-testület 2020. I. félévi munkaterve

12. Belépés a Települési Önkormányzatok Országos Szövetségébe

13.Tájékoztatás a lejárt határidejű határozatok végrehajtásáról

14. Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 8. módosítása helyébe lépő módosítás jóváhagyása

15. Önkormányzati támogatás a Nagyboldogasszony templom orgonájának felújítására

* - -

Bedő Tamás: Napirend előtt szót kért Murányi László képviselő Ámen címmel, és Laczkó Zsolt képviselő környezetvédelem címmel.

Murányi László: Most 5. alkalommal sikerült megrendeznie az élő betlehemet és ennek kapcsán jutott eszébe egy-két gondolat. Megköszöni mindenki segítségét, hogy meg tudta ezt valósítani. 5 év alatt megfigyelte és szinte a mostani évben, amikor tömegesen nézték meg az élő betlehemet, teljesen természetes, hogy az állatok érdekesek a gyerekek számára. A felnőttek, akik elkísérték a gyermekeket, ritka volt az egy hét alatt, hogy ez a kísérő elmagyarázta azt, hogy ott a sarokban van Mária, József és a bölcsőben a kis Jézus. Nem kérhet arra mindenkit, nem is szólhat bele senki életébe, de egyre inkább az az érzése, hogy úgy nőnek fel a gyerekek, hogy alapvető élményekkel nem gazdagodnak. Ehhez a világhoz az is hozzátartozik, hogy az ilyen dolgokat elmagyarázzák a gyerekeknek. Az a kérése, hogy egy-egy osztályfőnöki órán ne csak a „Kiskarácsonyt” énekeljék el, hanem egy betlehemi éneket is. De a lehetőséget meg kell adni a gyerekeknek.

Sajnos 12 éve Bács megyétől délre nincs Mária rádió, sem katolikus rádió. Már levélben megkereste a püspökséget is, utoljára az országgyűlési képviselőt is megkereste, de még választ nem kapott rá. Ennek januárban volt egy éve. Most bejelentették, hogy vasárnaponként megszüntetik a Pax csatornán a miseadást. A városnak van televíziója – a plébános úrral egyeztetett, nagyon örülne neki – kéthetente akár egy mise közvetítése belekerülne kb. 35-40 percbe az adássorozatba. Ez egy ötlet és kérése az, hogy ez ne csak egy ötlet legyen. Megkéri Cseri Gábor alpolgármester urat, hogy segítsen ezt megszervezni.

4

Megnézte más országokba, ott a gyerekeket beviszik a templomba és ott nézik meg a betlehemet. Kevesen tudják, hogy a csongrádi betlehem a tavaly előtti évben egy országos bemutató pályázaton vett részt, előkelő első helyezést tudtak elhozni. Ez egy élmény a gyerekeknek.

Laczkó Zsolt: Indítványozza egy új bizottság létrehozását. Kéri a Képviselő-testület és polgármester úr támogatást abba, hogy egy olyan bizottságot hozzanak létre, amit már rég fel kellett volna állítani, de még most nem késő. Környezetvédelmi, természetvédelmi, állatvédelmi bizottság felállítását kezdeményezi. Igaz, hogy az országban nem nagyon működik a környezetvédelmi minisztérium, sőt nincs is. A világban négy országban nem működik Szaúd-Arábiában, Szomáliában, Tanzániában és Magyarországon. Példát kellene mutatni városi szinten. Az országban más városban nagyon jól működik ez a bizottság. Csongrádon már az első anyagot le is tudná rakni, az ivóvízzel kapcsolatban, amiért már 4 éve egyedül harcol azért, hogy jó minőségű ivóvizet kapjanak a lakosok. A bizottság, ha foglalkozna ezzel a témával, sokkal határozottabb lenne, mint ő egyedül. A tűzijátékokkal is foglalkozni kellene, mivel sok embert érint, ezt felül kellene vizsgálni és meg kellene reformálni. A nagy hanghatással közlekedő árusító autók kitiltása a városból, amit szintén kezdeményezett, kisebb nagyobb sikerekkel. A belváros környezetének rendbetétele, karbantartása, ami egész éves feladatot igényelne és véleménye szerint ez egy vizsgamunka lenne. A döntés a Képviselők kezében van, megítélése szerint célszerű lenne újra felállítani a jogi, ügyrendi bizottságot, kiegészíteni környezetvédelemmel, állatvédelemmel és még klímavédelemmel is. Várja minden politikai párt oldaláról a jelentkezőket, a képviselő-társai csatlakozását, segítségét.

Bedő Tamás: Felvetésére érdemben foglalkozni fognak, az egyeztetések megkezdődnek, annak kimeneteléről a következő testületi ülésen be fog számolni.

* - -

**1. Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására.**

**Bizottsági vélemények:**

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a rendelet tervezet elfogadását.

Murányi László a városgazdasági, ügyrendi és összeférhetetlenségi bizottság elnöke elmondja, hogy érdekes számokat lehet találni ebben az előterjesztésben. 1997-es törvény rendelkezik arról, amiről most tárgyalnak, a bölcsődei gondozási díj meghatározásáról és az óvodai étkeztetésről. Csongrádon nem kell fizetni bölcsődei étkeztetési díjat. Mégis mibe kerül ez?

5

Azt tudni kell, hogy minden évben a törvény előírja április 1-ig meg kell határozni az étkeztetési önköltségi árakat, egyszer lehet ezeket módosítani egy évben. Gondozási díj meghatározása egy gyermekre 777,- Ft/nap. Figyelembe van véve az állami normatíva is. 75 fő gyermek jár, a csongrádi két darab bölcsődébe és 231 napra van számolva az ellátás. Ez egy napra a városnak 58.275 Ft-jába kerül, ez éves szinten 13.500.000,- Ft. A város azt vállalta, hogy ezért a gondozási díjért nem kell senkinek semmit fizetni.

Az anyag másik része a gyermekétkeztetést érinti, egy szolid emelést javasol a város elfogadásra. Elmondja, hogy egy óvodai gyermeknél 3-szori étkezéssel 546 Ft-ot kell fizetni. Kb. 85 %-a gyerekeknek egyáltalán nem kell a szülőknek fizetni. Ez azt jelenti, hogy olyan anyagi helyzetben van a szülő, hogy nem kell neki fizetni. Így a város fizeti a gyermekek étkezését. Egy középiskolás gyereknél napi 3-szori étkezés 1.072,- Ft.

Törvényi kötelezettég a szünidői étkezés biztosítása, hátrányos helyzetű gyerekeknél. A tavalyi évet átnézte, döbbenet volt számára. Adott esetben 11 szülő jelezte téli szünetnél, hogy igényt tartanak az étkeztetésre. A 11 visszaigazolt szülőre a város lefőzte az ennivalót, 5-en behoztak ételhordót, 6-an be se jöttek, pedig kértek ebédet, és az 5 behozott ételhordóból rendszeresen maradtak a konyhán, megszedve az étellel. Be se jöttek értek. Tehát 11 szülőből jó, ha 4 szülő igénybe vette ezt a szolgáltatást.

A bizottság egyhangúlag elfogadásra javasolja a beterjesztett rendelet-tervezet elfogadását.

*Kérdés, vélemény nem hangzott el.*

Bedő Tamás: Az óvoda egész napi ellátása eddig 475,- Ft, most 546,- Ft-ra nő bruttó összegben. Az általános iskolánál az egész napos ellátásra eddig 951,- Ft fizettek, most 1095,- Ft-ba kerül. Ha ezt a leggyakrabban igénybe vett ebédre vonatkoztatják, akkor a 321,- Ft 370,- Ft-ra fog nőni március 1-el. Az áremelés indoklása pedig egyértelmű, az alapanyagok árának emelkedése miatt, különösen igaz ez a sertéshús és az egyéb húsfélék vonatkozásában.

Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 11 igen szavazat mellet – ***minősített többséggel*** - a következő rendeletét alkotja meg:

**1/2020. (I. 23.) önkormányzati**

Szo/10-5/2020.

**R e n d e l e t**

Csongrád Városi Önkormányzat Képviselő-testülete megalkotja az **1/2020. (I. 23.)** önkormányzati rendeletét a ***„személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról”*** szóló 15/2015. (VI.19.) önkormányzat rendelet módosításáról.

6

Erről jegyzőkönyvi kivonaton értesítést kap:

1. a Képviselő-testület tagjai,
2. Szociális és lakásügyi csoport és általa:
3. érintettek

* - -

**2. A lakások és helyiségek bérletéről és elidegenítéséről szóló 23/2015. (X.27.) önkormányzati rendelet módosítása**

Bedő Tamás: A szociális bérlakásoknál a komfortos és összkomfortos bérlakások díjait emelné meg a Képviselő-testület. Ez azt jelenti, hogy kb. 5.000,- Ft/hó-val lenne megemelve a lakbér. Kéri a honvédségi bérlőkijelölési joggal érintett ingatlanoknál maradjon szociális alapon, hiszen ez egy szerzett jog. Itt nem az önkormányzat a bérlőkijelölő, nem így szól a megállapodás.

**Bizottsági vélemények:**

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolj a rendelet-tervezet elfogadását.

Murányi László a városgazdálkodási, ügyrendi és összeférhetetlenségi bizottság elnöke elmondja, hogy az összkomfortos lakás a városban az víz, villany és távhővel ellátott. Természetesen a gáz be van vezetve, de ezek általában általánydíjasok. Ha megnézik azt, hogy mibe kerül ezeknek a lakásoknak a karbantartása és mi a város éves bevétele a lakásbérletekből. Tudni kell, hogy ha megfelelő állapotba tartsa a város ezeket a házakat, többet kellene rá költeni, mint ami bevételt hoz. Minden egyes csongrádi lakos pénzéből ki kell egészíteni, hogy ezeket a lakásokat ennyiért bérbe tudják adni. Ez azt jelenti, hogy egy 50 m2-es lakásnál 20.000,- Ft a lakbér. Mindenki tudja, hogy piaci értéken, 40-50 e Ft alatt ilyen lakáshoz nem lehet jutni. Tehát ennyiért karbantartani és elvárni, azt, hogy az önkormányzat pl. a lépcsőházat kifesteti, ebből az összegből nem lehet kivitelezni.

HM lakásokról elmondja, hogy megnézett két várost, ahol ugyan úgy HM lakások vannak. Mindkét helyen ezzel a témával foglalkozniuk kellett. Ezeken a helyeken, működő laktanyák is vannak, tehát benne élő, aktívan dolgozó katonák vannak. Elmondja, hogy szerződést soha nem kötöttek, mindig a tulajdonos szabta meg a lakbért, a tulajdonos pedig maga a város. A kijelölésről van itt szó. Csongrádiak esetben 15 lakásnál van. Nem akarja bántani ezeket a családokat, akik az ilyen lakásokban élnek, de van ahol már az 5. unoka lakik ezekben a lakásokban, ugyan azon a megszokás jogán, ugyan azzal a lakbérrel, amit valamikor szociális bérlakásként kellett neki fizetni. Tehát semmi féle munkahelyi kötődése nincs. Ezeket meg kellene vizsgálni, de nem hiszi azt, hogy erre van joguk. Egy dologra van joguk, hogy ezeket a lakásokat a városnak karba kell tartani. Az viszont lehetetlen, hogy 50-60 m2-es lakások tízen ezer forintos bérleti díj mellett kerülnek kiadásra.

7

Ezeknek a lakásoknak költségei vannak és joggal szólnak a lakók, mivel a jog őket védi. Nem csak a festésekre gondol, hanem egyéb javításokra is. Elfogadja azt, amit polgármester úr mondott, hiszen a bizottság egyhangúan azt kérte a polgármestertől, hogy kerüljenek ugyan ezen listára a szociális bérlakások mellé a HM-es lakások. Ha azt mondja a polgármester, hogy térjenek vissza erre a témára márciusban, akkor el fogja fogadni. A bizottság elfogadásra javasolja a beterjesztett rendelet-tervezetet.

Bedő Tamás: Akképpen módosítja, hogy értelemszerűen marad a szociális bérlakások között a HM-es lakások, emelkedik a bérleti díj is, de a javaslat az volt, hogy költségelvű bérlakássá minősítsék át. Ezt a bérlőkijelölés jogával bíró honvédséggel feltétlenül egyeztetni kell. Valóban ezekben a lakásokban hosszú ideje olyan személyek laknak, akik a „jót örökölték meg”. Az sem titok, hogy folyamatosan keresik meg az önkormányzatot, hogy megvennék ezeket a lakásokat. Ez nem aktuális manapság. Az önkormányzatnak azt is látni kell, hogy attól, hogy nem a város jelöli ki a bérlőt, a bérbeadó felelősségük ugyan úgy megvan, tehát ezekre a lakásokra is fordítani kell. A Bökényben, ahol távfűtéses lakások is vannak, tehát összkomfortos lakások, ott 20-25 ezer Ft-ra emelkednének a lakbérek, attól függ, hogy hány m2-esek. A nagy átlag kb. 19-20 ezer Ft körül lenne a lakbér és ezt mindenki tudja, hogy manapság a legalacsonyabb rezsi a távfűtéses lakásokban van. Tehát nem általános emelés van csak a komfortos és összekomfortos lakásokat érinti. Tudni kell, hogy minden szociális bérlakásban élő egyben védett fogyasztó, aki lakbértámogatást is kap 2 vagy 3 ezer Ft értékben, amely levonásra kerül a bérleti díjból.

**Kérdések, vélemények:**

Máté Attila: A honvédségi lakások az ő körzetében találhatóak. Amit polgármester úr mondott, hogy ezen lakások vonatkozásában a visszajuttatott felújítási pénz nem igazán fordítódott vissza. Most volt egy festés és volt egy kisebb felújítás. Mi a garancia arra, hogy ezzel az emeléssel további ilyen felújítások várhatóak-e? Sok lakos mondta neki is, hogy megvennék ezeket a lakásokat. Erre most nincs lehetőség. Kéri, hogy ha az önkormányzat lehetősége úgy adódik, akkor ezekere a lépcsőházakra fordítsanak vissza is, mivel ők is ugyan úgy befizetik a bérleti díjat, mint a többi bérlakásban élők.

Bedő Tamás: Ez egy jogos felvetés. Még 2015-ben azzal keresték meg, hogy évek óta nem volt semmi sem ráköltve a lakásokra. Akkor lett egy festés a lépcsőházban és a kapucsengőt is megjavították. Az önkormányzat lehetőségeihez képest ezen ingatlanokon is megtörténik a kisebb karbantartás, felújítás. Ezzel a kis lépésekkel a folyamat elindult.

Murányi László: Nem lehet kivenni semmi féle lakást ebből a „nagy kasszából”. Ennyi költség van az önkormányzati lakásokra, lehet ez költségelvű, vagy szociális bérlakás, teljesen mindegy a városé a lakás. Szakember dönti el, hogy mikor mennyit kell költeni ezekre a lakásokra. A bérleti díjak aránytalanul a ráköltöthöz képest kevesek, a város költségvetése pedig véges. Tavaly is beszéltek arról, hogy a HM-es lakásokat eladná a város, azoknak az összegével nem rendelkezik teljes egészében a város.

8

Valamikori építésnél volt egy ilyen okirat, hogy 60-40 %-ban a HM és önkormányzat építette és ennek az arányát vissza kell adni az HM-nek. Akkor a város elvesztené a lakását és a pénzét is, mint vagyontárgyat, ez nem járható út. Egyetért polgármester úrral, hogy elidegenítésről nem lehet szó.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 11 igen szavazat mellet – minősített többséggel- a következő rendeletét alkotja meg:

**2/2020. (I. 23.) önkormányzati**

Szo/39-1/2020.

**R e n d e l e t**

Csongrád Városi Önkormányzat Képviselő-testülete megalkotja az **2/2020. (I. 23.)** önkormányzati rendeletét a ***„A lakások és helyiségek bérletéről és elidegenítéséről”*** szóló 23/2015. (X.27.) önkormányzat rendelet módosításáról.

Erről jegyzőkönyvi kivonaton értesítést kap:

1. a Képviselő-testület tagjai,
2. Szociális és lakásügyi csoport és általa:
3. érintettek

* - -

**3. Javaslat az egyes anyakönyvi események szolgáltatási díjainak mértékéről szóló rendelet módosítása**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezet elfogadását.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 11 igen szavazat mellet – minősített többséggel- a következő rendeletét alkotja meg:

9

**3/2020. (I. 23.) önkormányzati**

Önk/15-1/2020.

**R e n d e l e t**

Csongrád Városi Önkormányzat Képviselő-testülete megalkotja az **3/2020. (I. 23.)** önkormányzati rendeletét a ***„egyes anyakönyvi események szolgáltatási díjainak mértékéről”***.

Erről jegyzőkönyvi kivonaton értesítést kap:

1. a Képviselő-testület tagjai,
2. Ökrösné Justin Zsuzsanna anyakönyvvezető és általa:
3. érintettek

* - -

**4. Csongrád Városi Önkormányzat Szervezeti és Működési Szabályzatáról szóló önkormányzati rendelet módosítása**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezet. Technikai jellegű előterjesztésről van szó.

*Kérdés, vélemény nem hangzott el.*

A Képviselő-testület egyhangúlag, vagyis 11 igen szavazat mellet – minősített többséggel- a következő rendeletét alkotja meg:

**4/2020. (I. 23.) önkormányzati**

Önk/13-1/2020.

**R e n d e l e t**

Csongrád Városi Önkormányzat Képviselő-testülete megalkotja az **4/2020. (I. 23.)** önkormányzati rendeletét a ***„a Csongrád Városi Önkormányzat Szervezeti és Működési Szabályzatáról”*** szóló 27/2019. (XI.22.) önkormányzati rendelet módosítása

Erről jegyzőkönyvi kivonaton értesítést kap:

1. a Képviselő-testület tagjai,
2. Jegyzői iroda és általa:
3. érintettek

* - -

10

**5. Csongrád város kulturális intézkedési tervének felülvizsgálata**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy öt évre fogadják el a kulturális koncepciót és két évente vizsgálják felül azt. Most a 2018-2019-es évek felülvizsgálatát fogadták el, illetőleg a 2020-2021-es intézkedési tervet. Ez kitér a könyvtár, Művelődési ház és az Alkotóház tevékenységére, a meglévő felhasználható forrásokra illetve a pályázati lehetőségekre. Határidőket szab az illetékeseknek az egyes feladatokhoz. Nyilván a határidők betartása illetve a feladatok teljesülése nagyban függ a rendelkezésre álló forrásoktól is. Visszatérő probléma és változatlanul megoldásra vár az egyes intézmények raktározási gondjai. Bizottsági ülésen elhangzott, hogy remélhetőleg a laktanyában a tiszti épület felújítása majd ezeken a gondokon enyhít. Illetőleg a civil egyesületek hely biztosítása is probléma. Nagyon sok civil egyesület keresi meg az önkormányzatot azzal, hogy állandó helyet szeretnének. Részben szó volt arról, hogy a Papucsos közösségi ház ezt a problémát picit orvosolni tudja, de végül mégsem így alakult, úgyhogy ez változatlanul fennálló probléma. Ahogyan a Piroska János festőművész hagyatékának állandó elhelyezése is. Ez is most kicsit részlegesen oldódott meg, de ugyan úgy nyitott még a Plen-Air rendelkezésre álló anyagának, ennek a hatalmas kincsnek az elhelyezése.

A dátumokat illetően egy módosítás történt az anyagban, a könyvtár marketing tervének elkészítésének határideje 2020. novemberéről májusra módosult, hogy egy kicsit, ha a szezon jön, akkor már lehessen dolgozni.

Kéri, hogy kerüljön át az intézkedési tervbe a két évvel ezelőtti anyagban szerepelt a köztéri alkotás környezetének felülvizsgálata. Az annyival el lett intézve, hogy megvalósult. Ez valóban megvalósult, de ez egy olyan feladat kellene, hogy legyen, ami folyamatos. Tehát szeretné, ha ez átkerülne az újabb táblázatba is és ezzel a határidővel, hogy folyamatosan történtjen meg. A bizottság egyhangúlag elfogadásra javasolja a beterjesztett határozati javaslat elfogadását.

Murányi László a városgazdasági, ügyrendi és összeférhetetlenségi bizottság elnöke egyhangúlag elfogadásra javasolja az kulturális intézkedési terv felülvizsgálatát.

Két évente el szokta mondani, hogy az egyik legfontosabb anyag van a kezében. Az a véleménye, hogy „futottak még” kategóriába kerül ez az anyag. Szerepel az anyagban a célok meghatározása. Kulturális, vidékfejlesztés. Megjelent az újságban, Szentes szecessziós épületeiről egy cikk. Szégyellte, magát, mivel egyik legszebb szecessziós épület itt van Csongrádon, a gimnázium épülete és azt nem említették meg. A nagy fenyőfák eltakarják a homlokzatot. Ha ez érdekelne valakit is, akkor már régen kúszó bokrok lennének a gimnázium előtt. Reméli, hogy hamarosan megoldódik a fenyőfák kérdése.

11

A Délvilágban megjelent, hogy Szentes a megye legzöldebb városa. Alkottak rendeletet a zöld terület védelmére, de nem tartatják be.

Az anyagban szerepel a közművelődés, közoktatás kapcsolata. Szeretné, ha csongrádi kisiskolások akár egy osztályfőnöki óra keretében megtanulnák Csongrád történetét. Legyenek büszkék arra, ami van.

A Széchenyi iskolában található egy öncélú, gyönyörű gyűjtemény, amelyet egy hónapban, két hónapban egyszer, ha arra megy, akkor neki kinyitják és megnézheti. Valahol közkincsé kellene tenni, nem szabad elvinni a Széchenyi iskolától, de oda kellene vinni a látogatókat.

Volt valamikor egy kocsi múzeuma Csongrádnak. Ezt akkor elvtársi viszonylatban elkérték és Ópusztaszerre került. Ő elment megnézni, ki volt írva rá, hogy ki ajándékozta, ez egy komoly gyűjtemény volt. Később kereste, de már nem látta. Azt olvasta a Délvilágba, hogy Mórahalmon kocsimúzeum nyílt és sok a látogatója. Itt volt a városban és már nincs itt.

Egy világbajnok fiú, Felgyőn épít egy világszínvonalú lő pályát. Ide Csongrádra bejelentkezetett, hogy ő szívesen átvenné, a város lő pályáját. Nem lett belőle semmi, ezt sajnálja. Horváth Lajosék boldogan megvalósítják az elképzelést.

Pályázatokkal kapcsolatban elmondja, hogy olykor hatalmas pénzmennyiségű pályázatokat nyer a város, főként egészségügyben. Attól fél, hogy a prevenciós elnyert pályázatok miatt a kézzel fogható, ennél nagyságrendileg kisebb összegű pályázatokat nem fogja megnyerni a város.

*További kérdés, vélemény nem hangzott el.*

Bedő Tamás: Lőtér. A csongrádi lőtér nem egy személy sportolását kiszolgáló sport tevékenység, hanem a csongrádi vadászképző területe. Még nincs elvetve, hogy ez a lőtér nem lesz fejlesztve, de akkor a vadászoknak, a helyieknek és a sportolóknak. Elmondja, hogy azért a városnak is vannak érvei és az üzemeltetés szempontjából, hogy Csongrádon a vadászképzés stabilabb maradjon ennek az első lépése, hogy a vadászoknak legyen lő pályája.

Akkor tudná a Tari László Múzeum jobban gondozni a Széchenyi iskolánál lévő kiállítást, ha az egyébként a része lenne, mivel akkor gyűjteményként futna, nem feltétlenül kell neki fizikailag a múzeumban lennie. Ezzel kapcsolatban az egyeztetéseket meg lehet kezdeni. A legnagyobb probléma most a néprajzi gyűjteménynek az elhelyezése. Annak már nem az állománya az érdekes, hanem a története, mivel ennyit a magyarság nem vándorolt, mint ez a folklór gyűjtemény. Ez volt a régi Erzsébet szállóban, az Ifjúsági házban, a Síp iskolában, a laktanyában. Nincs Csongrádnak olyan üres közintézménye, ahol nem járt volna. Ha sikerül, akkor a végső helye ennek is meglesz, a volt latanya parancsnoki épület földszintjén, mint egy látványraktár és néprajzi állományként ott lesz elhelyezve.

Természetesen több csongrádi érték van, ilyen pl. a csongrádi Malom. Most délelőtt a Magyar Mezőgazdasági Múzeum főigazgatójával járta be a Malom területét, hogy hogyan lehetne ezt a Malmot az ország vérkeringésében behozni. Akár úgy is, mint a múzeum malomtörténeti kiállító tere. Erről még folytatni fogják a tárgyalásokat, másfél hét múlva Pesten.

12

Tehát az értékeket meg is kell becsülni és bízik abban, hogy ezek egy más kontextusba helyezve egy más rendszerben meg fogják találni a maguk helyét.

*További kérdés, vélemény nem hangzott el.*

Bedő Tamás: Azt nem tudja megérteni, hogy a csongrádi programok miért vesznek el. Azzal, hogy a saját újságban meghirdetésre kerül egy program, azzal még nem lesz több vendég. Erre majd kifejezetten oda fognak figyelni, hogy legalább a térségben kerüljenek meghirdetésre a csongrádi programok. Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**2/2020. (I.22.) önkormányzati**

Ref/3-1/2020.

H a t á r o z a t

1. Csongrád Városi Önkormányzat Képviselő-testülete megtárgyalta és elfogadja Csongrád város kulturális intézkedési tervét. Utasítja az érintetteteket, hogy tegyék meg a szükséges intézkedéseket az intézkedési tervben foglaltak végrehajtására.

Határidő: folyamatos

Felelős: Bedő Tamás polgármester

2. A Képviselő-testület felkéri a Polgármestert, hogy 2022. január 31-ig vizsgálja felül az intézkedési tervet és alkossa meg a következő évekre szóló kulturális koncepciót.

Határidő: a képviselő-testület 2022. januári ülése

Felelős: Bedő Tamás polgármester

A határozatról értesítést kapnak:

1. a képviselő-testület tagjai;
2. Szepesi Dóra kulturális referens
3. az érintett intézmények

**6. A Művelődési Központ és Városi Galéria 2019. évekről szóló szakmai beszámolója, valamint 2020. évi munkaterve.**

Bedő Tamás: A szakmai beszámoló utolsó oldala változást tartalmaz, ezért a honlapon javításra került, melyben megköszöni a város Murányi László képviselő úr élő betlehemmel kapcsolatos tevékenységét.

13

**Bizottsági vélemények:**

Bartókné Vincze Zsuzsanna az oktatás, művelődési, vallási és sport bizottság elnöke elmondja, hogy az anyag tartalmaz egy visszatekintést és egy munkatervet. Egyrészt telephelyenként, másrészt pedig közművelődési feladatonként bontásban. Alapvetően örvendetes fejlemény, amely az infrastruktúrát illeti, hogy befejeződött a bokrosi művelődési ház felújítása és egy önálló szakmai dolgozót kapott az intézmény. Bízik abban, hogy idén hasonló nehézségek elé nézhet a Művelődési Központ a CLLD pályázat kapcsán, amelyről ma fog dönteni a Képviselő-testület. Kevésnek tartották ezt a 17 millió Ft-os összeget a betervezett feladatokhoz képest, reméli, hogy majd szűken futni fog ez az összeg és így az intézmény nagyrendezvényeinek szervezését egy kicsit majd megnehezíti az infrastrukturális beruházás.

Köszönetet mond a közművelődés területén dolgozóknak. A közművelődés és a városi kisebb, nagyobb rendezvények azok, amelyek nem hétköznap délelőtt vannak, tehát a Művelődési Ház dolgozóinak igazából hétvégéje, éjjele, nappala a nyár folyamán illetve az Adventi rendezvények alatt nem nagyon van. Ezúton megköszöni nekik is, hogy színesebbé és tényleg gazdagabbá teszik Csongrád kulturális életét. A bizottság egyhangúan elfogadásra javasolj az előterjesztést.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúan elfogadásra javasolj az anyagot. Külön megköszöni Szepes Dóra kulturális referens munkáját. Ennek a munkaanyag elkészítője Dr. Hörömpöliné Víkor Katalin mb. igazgató volt. Megköszöni neki a beszámolót. Ez az a tevékenység, amit mindenki megítél a városban. Alig tudnak jó szót mondani az emberek, de amikor tudnának, akkor sem mondanak. Ez egy gyenge emberi szokás, kritikát viszont annál inkább mondanak. Még egyszer megköszöni a kulturális területen dolgozók munkáját.

Bedő Tamás: Az anyag rendkívül összetett és tartalmas. A vidékiektől megtudta, hogy Csongrádon színesebb a kulturális élet és gazdagabb, mint néhány más településen. Jó irányban halad a város, akár az elmúlt évi csongrádi rendezvényre gondolnak. Véleménye, hogy az idei rendezvények sem lesznek gyengébbek. Elvileg hamarosan összeáll a programterv és már februárban mindenki megtudhatja, hogy Csongrád milyen rendezvényekkel várja a lakosságot illetve a városba látogatókat. Köszönetét fejezi ki az anyag összekészítőinek, akik a hétvégéjüket és a karácsonyukat is beáldozták azért, hogy színvonalas rendezvények legyenek városban.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

14

**3/2020. (I.22.) önkormányzati**

Ref/4-1/2020.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a Művelődési Központ és Városi Galéria 2019. évről szóló szakmai beszámolóját, valamint 2020. évi munkatervét.

Kéri, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat építse be az intézmény munkájába, a település lakosságának igényeihez igazodva bővítse tovább a kulturálódási-és szabadidős tevékenységek számát.

Határidő: folyamatos

Felelős: Dr. Hörömpöliné Víkor Katalin megbízott igazgató

Erről jegyzőkönyvi kivonaton értesítést kap:

1. Képviselő-testület tagjai

2. Szepesi Dóra kulturális referens

3. a Művelődési Központ és Városi Galéria

* - -

**7. CLLD pályázat benyújtás a Művelődési ház díszterem és előtér felújítására Művelődési Központ és Városi Galéria által**

Bedő Tamás: A CLLD pályázatban belső kulturális terek felújítása című pályázatra szeretnék beadni. Ez döntően a dísztermet fogja lefedni, tehát csak arról lenne szó. Azokat a kritikus pontokat érinti leginkább pl. a parketta állapota, a színpad, függönyök, ablakok. Szeretnék újra a régi pompájába visszaállítani a termet. 1998-ban volt utoljára felújítva, tehát gyakorlatilag már két évtizede fejlesztés, felújítás a díszteremben nem történt. Az elkövetkező időszakban a Magyar Város Program keretében a kulturális terek fejlesztésének további lehetőségei lesznek. A szolgálati lakásra gondol, amelyet próbateremnek szeretnének átalakítani az együttesek és színjátszók kérésére.

Az eddig elhangzottak a 2255. számú hangszalag B.) oldal 001-től végig tartalmazza.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság megtárgyalta az anyagot, azt egyhangúlag, 5 igen szavazattal támogatja.

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag, 7 igen szavazattal támogatja az előterjesztést.

15

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**4/2020. (I. 22.) önkormányzati**

Fjl/38-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „*CLLD pályázat benyújtása a Művelődési ház díszterem és előtér felújítására Művelődési Központ és Városi Galéria által”* című előterjesztést és az alábbi döntést hozza:

1. Csongrád Városi Önkormányzat Képviselő-testülete egyetért a Művelődési ház díszterem és előtér felújítására pályázat benyújtásával a Művelődési Központ és Városi Galéria által.
2. Csongrád Városi Önkormányzat hozzájárul, hogy a Művelődési Központ és Városi Galéria a tulajdonát képező ingatlanon a fejlesztést elvégezze és a projekt fenntartási ideje végéig azt használatában tartja és könyveiben aktiválja a beruházást.

Határidő: 2020. január 22.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Művelődési Központ és Városi Galéria igazgatója
3. Fejlesztési és Üzemeltetési iroda és általa:
4. érintettek

**8. A Csongrádi Óvodák Igazgatósága óvodai nyári nyitvatartási rendjének jóváhagyása**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke közli, hogy a bizottság egyhangúlag elfogadásra javasolja a napirendet.

Murányi László a városgazdasági, ügyrendi- és összeférhetetlenségi bizottság elnöke közli, hogy a bizottság egyhangúlag támogatja az előterjesztést.

16

Gyovai Gáspár: Bizottsági ülésen is felvetette, hogy Bokroson ne hat hétig legyen zárva az óvoda, hanem ugyanúgy, mint a többi intézménynél. Az oktatási bizottsági ülésen abban maradtak, hogy megvárják, mekkora igény van a hosszabb nyitvatartásra. Az igazgató nő megígérte, hogy ha másként nem tudja megoldani, akkor ő fog abban a két hétben ügyeletet tartani.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**5/2020. (I. 22.) önkormányzati**

Ref/6-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta *„A Csongrádi Igazgatósága óvodái nyári nyitvatartási rendjének jóváhagyása”*című előterjesztést, és az alábbi döntést hozza:

1. A Képviselő-testület a Csongrádi Óvodák Igazgatósága óvodai nyári nyitvatartási rendjét az alábbiak szerint fogadja el:

|  |  |  |
| --- | --- | --- |
|  | **Zárva tartási időszak:** | **Nyitás:** |
| **Bercsényi „Kincskereső” Óvoda** | 2020. július 27. – 2020. augusztus 23. | 2020. augusztus 24. |
| **Bokrosi „Napsugár” Óvoda** | 2020. július 13. – 2020. augusztus 23. | 2020. augusztus 24. |
| **Bökényi „Napraforgó” Óvoda** | 2020. június 29. – 2020. július 26. | 2020. július 27. |
| **Fő Utcai „Platánfa” Óvoda** | 2020. június 29. – 2020. július 26. | 2020. július 27. |
| **Széchenyi Úti „Gézengúz” Óvoda** | 2020. június 29. – 2020. július 26. | 2020. július 27. |
| **Templom Utcai „Delfin” Óvoda** | 2020. július 27.– 2020. augusztus 23. | 2020. augusztus 24. |

1. A Képviselő-testület felkéri a Csongrádi Óvodák Igazgatósága igazgatóját, hogy a Képviselő-testület döntéséről a szülőket tájékoztassa.

Felelős: Tóthné Fodor Zsuzsanna, igazgató

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor és általa:
3. az érintettek

17

**9. Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyári nyitvatartási rendjének jóváhagyása.**

**Bizottsági vélemények:**

Nagypál Sándor az egészségügyi és szociális bizottság tagja az elnök távollétében elmondja, hogy a bizottság egyhangúlag támogatja az előterjesztést.

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag támogatja a határozati javaslatot.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**6/2020. (I. 22.) önkormányzati**

Szo/103-2/2020

**H a t á r o z a t**

Csongrád Városi Önkormányzat Képviselő-testülete a Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és Templom utcai „Mesevár” Bölcsőde nyári nyitvatartási rendjét – az intézményvezető javaslatát figyelembe véve – az alábbiak szerint hagyja jóvá:

1. **Széchenyi úti „Kuckó-mackó” Bölcsőde nyári szünete:**

2020. június 22. napjától 2020. július 03. napjáig

1. **Templom utcai „Mesevár” Bölcsőde nyári szünete:**

2020. július27. napjától 2020. augusztus 07. napjáig

A Képviselő-testület felkéri a Dr. Szarka Ödön Egyesített Egészségügyi és Szociális Intézmény intézményvezetőjét, hogy a Képviselő-testület ezen döntéséről a szülőket tájékoztassa.

Felelős: Tóth Irén – intézményvezető

Határidő: 2020. február 15.

Erről jegyzőkönyvi kivonaton értesítést kap:

1. Képviselő-testület tagjai
2. Jegyzői Iroda és általa:
3. Dr. Szarka Ödön Egyesített Egészségügyi és Szociális Intézmény igazgatója

18

**10. Saját bevételek és az adósságot keletkeztető ügyletekből eredő kötelezettségnek a költségvetési évet követő 3 évre várható összegének bemutatása**

Bedő Tamás polgármester: Elképzelhető, hogy a számok a költségvetési tárgyalások miatt még változnak az idei adóbevétel tervezettel kapcsolatban.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést. Bizonyára sokan emlékeznek rá, hogy a magyar állam több milliárdos államadósságot írt jóvá az önkormányzatoknak, ellenben tett néhány szigorítást, hogy mikor, mire, mennyire pályázhatnak, hitelt mire vehetnek fel, amit csak fejlesztésre lehet használni, vagy egyéb engedélyekhez kötött dolgokat. A költségvetés elfogadásáig kell benyújtani, addig még változhatnak a számok. Állami szinten látni kell a pénzügyminisztériumnak, hogy ebben az országban az önkormányzatok körülbelül mivel terveznek, milyen kötelezettséget vállalnak. Egy kicsit előre vetítik a jövőt pénzügyileg is.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**7/2020. (I. 22.) önkormányzati**

Pü/1-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a *„Saját bevételek és az adósságot keletkeztető ügyletekből eredő kötelezettségeknek a költségvetési évet követő 3 évre várható összegének bemutatása”* tárgyú előterjesztést és a következő döntést hozza:

Csongrád Városi Önkormányzat Képviselő-testülete elfogadja a saját bevételek és az adósságot keletkeztető ügyletekből eredő kimutatott kötelezettségek 2020-as költségvetési évet és az azt követő 3 évet érintő összegét:

Adatok Ft-ban

|  |  |  |  |  |
| --- | --- | --- | --- | --- |
| **Megnevezés** | **2020.** | **2021.** | **2022.** | **2023.** |
| **Tervezett helyi és átengedett adó** | **1 018 000 000** | **1 050 000 000** | **1 070 000 000** | **1 100 000 000** |
| **Az önkormányzat egyéb sajátos bevételei:** | **218 660 000** | **219 200 000** | **223 200 000** | **227 200 000** |
| - lakbér | 38 000 000 | 40 000 000 | 42 000 000 | 44 000 000 |
| - bérleti díj | 97 200 000 | 99 200 000 | 101 200 000 | 103 200 000 |
| - tárgyi eszközök, immateriális javak értékesítése | 52 000 000 | 50 000 000 | 50 000 000 | 50 000 000 |
| - osztalék, koncesszió | 31 460 000 | 30 000 000 | 30 000 000 | 30 000 000 |
| 19 | | | | |
| **Saját folyó bevétel** | **1 236 660 000** | **1 269 200 000** | **1 293 200 000** | **1 327 200 000** |
| **Rövid lejáratú kötelezettségek:** |  |  |  |  |
| - tőketörlesztés (hitel, kötvény) | 28 884 000 | 28 884 000 | 28 884 000 | 28 884 000 |
| - kamat | 7 216 000 | 7 216 000 | 7 216 000 | 7 216 000 |
| *Összesen* | *36 100 000* | *36 100 000* | *36 100 000* | *36 100 000* |
| **Rövid lejáratú kötelezettséggel**  **csökkentett saját folyó bevétel** | **1 200 560 000** | **1 233 100 000** | **1 257 100 000** | **1 291 100 000** |
|  |
| **Korrigált saját folyó bevétel =** | **600 280 000** | **616 550 000** | **628 550 000** | **645 550 000** |
| **éves kötelezettségvállalás felső határa (50%)** |
| **Kezességvállalás** (beváltott) |  |  |  |  |
| - Csongrádi Közmű Szolgáltató Kft. |  |  |  |  |
| - CSOTERM hitelfelvétel |  |  |  |  |
|  | **600 280 000** | **616 550 000** | **628 550 000** | **645 550 000** |
| **2020-2023. években éves** |
| **kötelezettségvállalás felső határa** |

*Határidő:* azonnal

*Felelős*: Bedő Tamás polgármester

Erről jegyzőkönyvi kivonaton értesül:

1. Képviselő-testület tagjai
2. Gazdálkodási Iroda

* - -

**11. A Képviselő-testület 2020. I. félévi munkaterve**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatta az előterjesztést. A polgármester úrnak megfontolásra javasolja, hogy mielőtt döntenek a különböző uniós pályázatokról, a bizottság szívesen megismerné a pályázati lehetőségeket. A kamara elnöke, Horváth János vetette ezt fel, aki benne van a gazdasági életben. Ezt a témát a márciusi ülésre javasolják beterjeszteni. Ezzel a város fejlődési irányát szeretnék segíteni, meghatározni közös gondolkodással.

Üdvözli azt a gondolatmenetet, amit a televízióban polgármester úr a jövővel kapcsolatban elmondott, hogy át kell gondolni, milyen irányba mozduljanak el a város fejlődésével kapcsolatban, mik azok a nagyobb prioritások, amik Csongrád kultúráját jobban meghatározzák. Valóban kell szemléletváltás bizonyos dolgokban.

Bartókné Vincze Zsuzsanna az oktatási, művelődési, vallási és sport bizottság elnöke közli, hogy a bizottság egyhangúlag elfogadásra javasolja a munkatervet.

20

Nagypál Sándor az egészségügyi és szociális bizottság tagja az elnök távollétében elmondja, hogy a bizottság 4 igen szavazattal, egyhangúlag támogatja az I. félévi munkatervet.

**Vélemények:**

Gyovai Zsolt: Javasolja, hogy a városban működő szolgáltatókat számoltassa be a testület (áram, gáz, vízszolgáltató). A gázszolgáltatóval kevesebb problémájuk van, viszont az áramszolgáltatóról legalább a második félévben jó lenne tárgyalni, mert azzal minden képviselő társának van problémája a közvilágítás terén, illetve Laczkó Zsolt képviselő társa említette az Alföldvíz Zrt-t, esetleg őket is meg lehetne hívni, és a felmerült problémákat el lehet mondani.

Bedő Tamás: A második félévi munkatervben mind a három szolgáltató benne lesz, illetve javasolja, hogy a hulladékszolgáltató beszámolóját is vegyék fel a napirendek közé, már csak azért is, hogy kerüljenek egy kicsit képbe az új hulladékszolgáltatási rendszerrel kapcsolatban. Kaptak nem régen egy tájékoztatást Kiskunfélegyháza térség érintett polgármesterei, akik ebben a gyűjtő körzetben vannak, akár már az első negyedévben is érdemes meghallgatni, hogyan épül fel az új hulladékszolgáltatás.

A témák folyamatosan érkezhetnek, majd a második félévi munkatervet is meg kell tárgyalni, mert az alapján kellene dolgozni, előtte az a vállalkozói fórum, amelyre utalt Murányi László képviselő társa, megrendezésre kerül. Most van az a lehetőség, hogy mindenki elmondja, hogy mit akar, mert most lehet a forrásokat teríteni, illetve akár a HÉSZ-t, vagy egyéb szabályzatokat módosítani. Ha csak az utcán hallják, hogy milyen fantasztikus fejlesztéseket nem támogatnak, igaz azokról nem tudnak, akkor nehéz is az önkormányzatnak lépéseket tenni. Ha visszagondol rá, akinek volt fejlesztési igénye, annál minden esetben igyekeztek úgy rendezni a hatáskörükben lévő dolgokat, hogy azok meg is valósuljanak. Szerinte meg is valósultak.

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**8/2020. (I. 22.) önkormányzati**

Önk/12-1/2020.

**H a t á r o z a t**

Csongrád Városi Önkormányzat Képviselő-testülete a 2020. I. félévi munkatervét a melléklet szerint állapítja meg:

1. A Képviselő-testület utasítja a jegyzőt, hogy a részletes munkaterv összeállításáról, és az érdekeltek részére történő kiadásáról gondoskodjon.

Határidő**:** 2020. január 30.

Felelős**:** Dr. Juhász László jegyző

21

2. A Képviselő-testület felhívja a bizottságok elnökeit, hogy a testület 2020. I. félévi munkatervére is épülő témákat tartalmazó 2020. I. félévi munkaterveiket 2020. február 13. napjáig készítsék el.

Határidő: szöveg szerint

Felelős: a bizottságok elnökei

Erről jegyzőkönyvi kivonaton értesítést kap:

1./ a képviselő-testület tagjai

2./ Dr. Juhász László jegyző

3./ a napirend elkészítésében érintettek

- - -

*a 8/2020. (I. 22.) önkormányzati határozat melléklete*

***CSONGRÁD VÁROS ÖNKORMÁNYZATA KÉPVISELŐ-TESTÜLETÉNEK***

***2020. I. félévi***

***MUNKATERVE***

**FEBRUÁR 20.**

-Csongrád Városi Önkormányzat 2020. évi költségvetése

- Javaslat a Polgármesteri Hivatal Szervezeti és Működési Szabályzatának módosítására

- Javaslat a közbeszerzési szabályzat módosítására

- Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítására.

- Javaslat a települési támogatás megállapításának, kifizetésének, folyósításának, valamint felhasználásnak ellenőrzéséről szóló 5/2015. (II.23.) önkormányzati rendelet módosítására.

- Hozzájárulás a személyes gondoskodást nyújtó gyermekvédelmi alapellátások formáiról, azok igénybevételéről és a fizetendő intézményi térítési díjakról szóló 4/2017. (II. 28.) önkormányzati rendelet módosításáról szóló Csanytelek Község Önkormányzata Képviselő –testülete általi rendelet-tervezet véleményezéséhez

- Hozzájárulás a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 3/2017. (II. 28.) önkormányzati rendelet módosításáról szóló Csanytelek Község Önkormányzata Képviselő-testülete általi önkormányzati rendelet-tervezet véleményezéséhez

- Az Alsó- Tisza-menti Önkormányzati Társulás és az általa fenntartott intézmények 2020. évi költségvetésének véleményezése

- A Csongrádi Információs Központ Csemegi Károly Könyvtár és Tari László Múzeum 2019. évről szóló szakmai beszámolója, valamint 2020. évi munkaterve

- Csongrád város ifjúsági intézkedési tervének felülvizsgálata

22

* A Csongrádi Települési Értéktár Bizottság tagjaira vonatkozó személyi döntés

- Javaslat óvodai beíratások időpontjára a 2020/2021-es nevelési évet érintően

- Közművelődési Kerekasztal megalakulásáról tájékoztató

### - Javaslat az Esély Szociális és Gyermekjóléti Alapellátási Központ intézményvezetői pályázatának kiírására.

- Polgármester 2020. évi szabadság ütemterve

**MÁRCIUS 26.**

- Tájékoztató a Csongrádi Hivatásos Tűzoltó-parancsnokság 2019. évben végzett munkájáról

- Javaslat a Csongrádi Művelődési Központ és Városi Galéria intézményvezetői pályázatának kiírására

**ÁPRILIS 30.**

- Csongrád város közrendjének, köz- és közlekedés-biztonságának helyzete

- Tájékoztató a Tiszai Vízirendészeti Rendőrkapitányság munkájáról

- A Hódmezővásárhelyi Tankerületi Központ tájékoztatása a fenntartásában lévő intézményeiről

- 2020. évi költségvetés I. negyedéves előirányzat módosítása

- Tájékoztató a gyermekjóléti-gyermekvédelmi feladatok ellátásáról

## - Civil szervezetek 2020. évi támogatása

- Sportszervezetek 2020. évi támogatása

- Az Esély Szociális és Gyermekjóléti Alapellátási Központ intézményvezetői pályázatának elbírálása

**MÁJUS 28.**

- Beszámoló a 2019. évi önkormányzati költségvetés végrehajtásáról

- Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2019. évi beszámolója

- Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2020. évi üzleti tervének jóváhagyása

- A Csongrádi Közmű Szolgáltató Kft. 2019. évi beszámolója

- A Csongrádi Közmű Szolgáltató Kft. 2020. évi üzleti tervének jóváhagyása

* A Csongrád Televízió Kft. 2019. évi beszámoló jóváhagyása
* A Csongrád Televízió Kft. 2020. évi üzleti tervének jóváhagyása

- A Csongrádi Víz-és Kommunális Kft. 2019. évi beszámolója

23

- A Csongrádi Víz-és Kommunális Kft. 2020. évi üzleti tervének jóváhagyása

-A Csoterm Kft. 2019. évi beszámolója, ügyvezetőjének javadalmazása

-A Csoterm Kft. 2020. évi üzleti tervének jóváhagyása

-FBH-NP Közszolgáltató Nonprofit Kft. 2019. évi beszámolója

-FBH-NP Közszolgáltató Nonprofit Kft. 2020. évi üzleti tevének jóváhagyása

- Vendégváró Szolgáltató Szociális Szövetkezet 2019. évi beszámolója

- Csongrádi Homokföveny Idegenforgalmi Szociális Szövetkezet 2019. évi beszámolója

## - Tájékoztató a 2020/2021-es nevelési év óvodai beíratásáról Csongrád városában

**JÚNIUS 25.**

- Tájékoztató a közalapítványok tevékenységéről

- A Képviselő-testület II. félévi munkaterve

**AUGUSZTUS 27.**

- Beszámoló a 2020. I. félévi önkormányzati költségvetés végrehajtásáról

* Közművelődési érdekeltségnövelő pályázat benyújtása
* Csongrád Város Helyi Esélyegyenlőségi Programjának felülvizsgálata
* - -

**12. Belépés a Települési Önkormányzat Országos Szövetségébe**

Bedő Tamás polgármester: Az előterjesztés az ő kérésére került a testület elé. 2008-2009. környékén kiléptek a TÖOSZ-ból, most pedig azt szeretné, hogy lépjenek vissza. Ennek leginkább az az oka, mert a legnagyobb olyan érdekképviseleti szerv, aki a minisztériummal, illetve a kormánnyal együtt a magyar város projektet készíti, amiben Csongrád – megérzése szerint - nyertes lesz, ezért legyenek ott a döntés előkészítésnél. Amennyiben támogatja a testület, elküldésre kerül a belépési nyilatkozat, biztos, hogy fel fognak venni bennünket. A bizalom megvan, mert a tegnapi napon volt az első munkacsoport alakuló ülése a munkaprogrammal kapcsolatban és ennek nyomán maga is részt vett és úgy hozta a sors, hogy Csongrád a lakhatás, közlekedés al-munkacsoportba került. Elég optimisták a kollégák, úgy tűnik, innen jelentős forrásokra számíthatnak olyan városi problémák megoldására, amelyek régóta a nyakunkon vannak, akár közlekedés, lakhatás, vagy az oktatás, kultúra, közigazgatás vonatkozásában.

**Bizottsági vélemények:**

24

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság támogatja az anyagot, de azt tudnia kell mindenkinek, hogy az éves tagdíj kb. fél millió forint. Ezen kívül Csongrád a Kisvárosok Szövetségének is tagja.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

* **- -**

**9/2020. (I. 22.) önkormányzati**

Fjl/22-1/2020.

**H a t á r o z a t**

**1.** Csongrád Városi Önkormányzat a Települési Önkormányzatok Országos Szövetsége Alapszabályában megfogalmazott célkitűzéseket magára nézve kötelezőnek ismeri el és 2020. február 01. napjától tagja kíván lenni a Települési Önkormányzatok Országos Szövetségének.

Felhatalmazza a polgármestert a tagság létesítéséhez szükséges nyilatkozatok aláírására.

Felelős: Bedő Tamás polgármester

Határidő: azonnal

**2.** A Képviselő-testület felkéri a jegyzőt, hogy a döntéséről a TÖOSZ Titkárságát a belépési nyilatkozat és a képviselő-testületi határozat jegyzőkönyvi kivonatának megküldésével tájékoztassa.

Felelős: Dr. Juhász László jegyző

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Juhász László jegyző és általa
3. **TÖOSZ Titkársága**

* - -

**13. Tájékoztatás a lejárt határidejű határozatok végrehajtásáról**

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

25

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**10/2020. (I. 22.) önkormányzati**

Önk/11-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2019. december 11-ei*** *(rendkívüli) és* ***2019. december 19-ei*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

* - -

**14. Az Alsó- Tisza-menti Önkormányzati Társulás Társulási Megállapodás 8. módosításának jóváhagyása**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy jogszabályi változások miatt van szükség a módosításra, a bizottság egyhangúlag támogatja az előterjesztést.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**11/2020. (I. 22.) önkormányzati**

Szo/125-1/2020.

**H a t á r o z a t**

Csongrád Városi Önkormányzat Képviselő testülete megtárgyalta *„Az Alsó- Tisza-menti Önkormányzati Társulás Társulási Megállapodás 8. módosításának jóváhagyása”* tárgyú előterjesztést és az alábbi döntést hozza:

A Képviselő-testület egyetért az Alsó- Tisza-menti Önkormányzati Társulás Társulási Tanács Társulási Megállapodása II. fejezete 2.) pontja hatályon kívül helyezésével és azzal, hogy helyébe az alábbi rendelkezés lépjen:

26

„ A Társulás kormányzati funkciói:

* 011130 Önkormányzatok és önkormányzati hivatalok jogalkotó és

általános igazgatási tevékenysége

* 013360 Más szerv részére végzett pénzügyi-gazdálkodási, üzemeltetési,

egyéb szolgáltatások

* 041140 Területfejlesztés igazgatása
* 041233 Hosszabb időtartamú közfoglalkoztatás
* 041237 Közfoglalkoztatási mintaprogram
* 061020 Lakóépület építése
* 081045 Szabadidősport- (rekreációs sport-) tevékenység és támogatása
* 086090 Egyéb szabadidős foglalkoztatás
* 091120 Sajátos nevelési igényű gyermekek óvodai nevelésének, ellátásának szakmai feladatai,
* 095020 Iskolarendszeren kívüli egyéb oktatás, képzés
* 096015 Gyermekétkeztetés köznevelési intézményben
* 096025 Munkahelyi étkeztetés köznevelési intézményben
* 091140 Óvodai nevelés, ellátás működtetési feladatai
* 098031 Pedagógiai szakmai szolgáltatások szakmai feladatai
* 102023 Időskorúak tartós bentlakásos ellátása
* 102024 Demens betegek tartós bentlakásos ellátása
* 104031 Gyermekek bölcsődében és mini bölcsődében történő ellátása
* 104035 Gyermekétkeztetés bölcsődében, fogyatékosok nappali intézményében
* 101143 Pszichiátriai betegek közösségi alapellátása
* 101144 Szenvedélybetegek közösségi alapellátása
* 101221 Fogyatékossággal élők nappali ellátása
* 101222 Támogató szolgáltatás fogyatékos személyek részér
* 102031 Idősek nappali ellátása
* 102032 Demens betegek nappali ellátása
* 104042 Család- és gyermekjóléti szolgáltatások
* 107051 Szociális étkeztetés szociális konyhán
* 107052 Házi segítségnyújtás
* 107053 Jelzőrendszeres házi segítségnyújtás
* 107055 Falugondnoki, tanyagondnoki szolgáltatás.”

2.) A Képviselő-testület felhatalmazza a polgármestert, hogy a Társulási Tanács ülésén a megállapodás módosítást a fentiek szerint támogassa.

Határozatról jegyzőkönyvi kivonaton értesítést kap:

1. Képviselő-testület tagjai
2. Társulási Tanács Elnöke (Székhelyén)
3. Kató Pálné feladatellátó jegyző és általa

27

**15. Önkormányzati támogatás a Nagyboldogasszony templom orgonájának felújítására**

Cseri Gábor alpolgármester elmondja, hogy amikor elromlott az orgona, egy Csongrádról elszármazott ember megkereste Topsi Bálint plébános urat és kezdeményezte nála, hogy kezdjenek gyűjteni az orgonára. Ő maga az önkormányzati támogatáshoz hasonló mértékű összeggel járult hozzá, valamint a csongrádi emberek, civilszervezetek nagyon sok olyan programot szerveztek, amivel a támogatást megélénkítették. Ehhez az összeghez hozzájárult még az egyházmegye is. Az önkormányzati támogatással - melyet plébános úr nagy tisztelettel megköszön – az orgona rekonstrukciója lehetővé teszi, hogy Csongrád megyében az egyik legszebb hangú orgona legyen. Ezzel megvan a teljes összeg a felújításra.

Bedő Tamás polgármester annál is inkább támogatja a kezdeményezést, mert a nagytemplom az elmúlt időszakban a csongrádi kulturális élet jelentős színtere lett. Elég sok rendezvény van ott, amelynek egyik oka a templom különös akusztikája. Azt az információt kapta, hogy nem a megye, hanem az ország egyik legjobb hangzású orgonája lesz a csongrádi orgona, amennyiben visszakapja az eredeti hangját.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke közli, hogy a bizottság egyhangúlag elfogadásra javasolja az előterjesztést.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslatot.

A Képviselő-testület 11 igen szavazattal, egyhangúlag a következő határozatot hozza:

**12/2020. (I. 22.) önkormányzati**

Ref/9-2/2020.

**H a t á r o z a t**

Csongrád Városi Önkormányzat Képviselő-testülete megtárgyalta az *„Önkormányzati támogatás a Nagyboldogasszony templom orgonájának felújítására*” című előterjesztést és az alábbi döntést hozza.

Az önkormányzat 1 000 000 forinttal támogatja a Nagyboldogasszony templom orgonájának felújítását a 2020. évi költségvetési javaslatban foglaltak szerint. A Képviselő-testület felkéri a Polgármestert, hogy gondoskodjon a támogatás cél szerinti felhasználásáról.

Határidő: azonnal

Felelős: Bedő Tamás polgármester

28

A határozatról értesítést kapnak:

1. a képviselő-testület tagjai;
2. Cseri Gábor alpolgármester
3. az érintett intézmény

Az eddig elhangzottakat a 2256. számú hangszalag A. oldala a 309-530. szám alatt tartalmazza.

**Képviselők interpellációi:**

**Gyovai Zsolt:**

* A Művelődési Központ beszámolójában olvasható, hogy pályázat keretén belül térképek kerülnek kihelyezésre. Lesz-e arra lehetőség, hogy ezek közül kerüljön a buszpályaudvarhoz is, mert már korábban felvetődött, hogy hasznos lenne egy ilyen térkép kihelyezése.

Az elmúlt ülésen dr. Somogyi Árpád képviselő társával együtt interpelláltak gyalogátkelőhelyek felfestése ügyében, amire egy korrekt választ kaptak. Az önkormányzaton kívül álló és hatalmas költséggel bíró feladat egy gyalogos átkelőhely felfestése. 760 eFt/gyalogátkelőhely a költsége, ami a felfestést nem is tartalmazza. Az általa megjelölt helyeken ezt a költséget valamennyivel tudnák csökkenteni, mert a szükséges mozgáskorlátozott felhajtó, illetve a 10 m-en belüli közvilágítás már ki van alakítva az említett helyeken. Hangsúlyozza, hogy ez nem rajtuk álló dolog és hatalmas összeget jelent.

* Az elmúlt két hónapban már két alkalommal történt a városban olyan baleset, ahol a sérült jármű több hétig a helyszínen volt hagyva. Nem tudja, kinek a feladata ezek elszállíttatása. Az egyik jármű a LIDL Áruháznál volt, a másik a Bodrogi Irodaháznál a Fő utcán van ott hagyva. Kéri a rendőrségtől, vagy a közterületfelügyelettől, hogy ebben intézkedjenek hathatósan és ne nézzék több napon, vagy akár egy hónapon keresztül ezeket a roncsokat. Legyen ezen a területen egy hathatós ellenőrzés, mert egyre jobban elszaporodik azon esetek száma, ahol jogosítvány nélkül fiatalok okoznak ilyen jellegű baleseteket.

**Máté Attila:**

* Többször volt már téma, hogy a Gr. Andrássy Gy. utcán nagy sebességgel közlekednek az autók. Korábban a Gimnázium sarkánál kint volt egy sebességkorlátozó tábla. Milyen okból került el onnan? A Réti J. utcánál is volt egy hasonló tábla, az sincs most ott. Ezzel kapcsolatban egyeztetett a rendőrkapitány úrral és kérte, hogy valamilyen álláspontot fogalmazzon meg a rendőrség az útkezelőt is bevonva, és találjanak ki valamit. Egy tábla biztos nem jelent teljes megoldást, viszont valamit lassítana a forgalmon, annál is inkább, mert oktatási intézményről van szó, ahol gyermekek kelnek át az út másik oldalára.

29

* A Gr. Andrássy Gy. utcán, a Gimnázium oldalánál, ill. van, amikor a másik oldalon is autók parkolnak, ami balesetveszélyt okoz, ha valaki a Fő utca felől érkezik a Gr. Andrássy Gy. utcán és kanyarodna a Réti J. utcába, főként akkor amikor egy kerékpáros akar lekanyarodni, mert úgy tűnik, mintha a parkoló autót kerülni, közben pedig bekanyarodik az utcába, a mögötte jövő autós pedig azt gondolja, hogy csak a parkoló autót előzi és ráelőz. A parkolással tenni kellene valamit, mert különben fennállnak ezek a balesetveszélyes helyzetek.
* A Templom u. 1. szám alatti emeletes ház előtti parkoló kátyúzását kéri.
* Lakossági fórumon is felmerült még az előző ciklusban a Hársfa u. 63. szám előtt lévő szennyvíz átemelő bűzhatása, ami még mindig nem szűnt meg, időnként visszatér *(négyöles út melletti átemelő).* Ezzel kapcsolatban lesz-e előrelépés?

Bedő Tamás: Benne van a projektben, csak most a Kis-Tisza utcait csinálták.

**Máté Attila:** Tehát ez még várható, hogy meg fog valósulni.

Bedő Tamás: Igen, májusig.

**Máté Attila:** Jó, köszönöm szépen.

További interpellációi:

* Ebben a ciklusban várható-e olyan utcáknak a javítása, amit már a harmadik ciklusában is felvet? A Gyökér, az Öregvár és a Várköz utca javítására gondol, mert ezek még bazaltkövesek. Beleférnek-e valamelyik pályázatba? Még 2009-ben voltak befejezve ott folyó munkálatok, azóta áldatlan állapot van azon a környéken.
* A Járási Hivatalnál terveznek-e parkoló bővítést? Sokan járnak a hivatalba és most már a zöld területeket is használják parkolásra. Fontosnak tartja a parkolási lehetőség bővítését.
* Az Ifjúság téren van egy, a lakosság által szánkó pályának nevezett lejtő, amelynek a két oldalán lévő fáknak az ágai belógnak a pálya fölé. Vannak elszáradt ágak is. Kérte a főkertészt, hogy ezek nyesését vegyék előre. Bízik benne, hogy ez minél előbb meg fog valósulni.
* A Justh Gy. utcán két hete elhelyeztek az aknatetőn egy világító testtel ellátott vas állványt, ami már a közösségi oldalra is felkerült. Várta, hogy minél előbb megjavítják az aknafedelet. Beszélt tegnap az intézménnyel, azt ígérték, hogy a mai napon elkezdik a javítását. Kéri, hogy ha ilyen jellegű probléma van, akkor ne az legyen a megoldás, hogy kihelyeznek az utca közepére egy vasszerelvényt, amit oldalról próbálnak kikerülni az arra közlekedők, kisebb-nagyobb sikerrel.

30

* Nézve az interpellációs válaszokat, úgy gondolja, hogy néha feszegeti a határokat a Városellátó Intézmény vezetője, főleg az ő interpellációs válaszaival kapcsolatban. Szerinte ezt már más képviselő is észrevette. Nem tudja, mi ennek az oka. Tudja, hogy nagyon sokan kérnek sok mindent, de nem saját szórakoztatásukra teszik ezt, hanem a lakosság kérését tolmácsolják és nem az ő személye ellen irányul. Kéri az intézményvezetőt, hogy válogassa meg a szavait, mert ő is igyekszik feléje normális hangnemben szólni, vagy írásban kérni, kérdezni. Nem kell mindig a képviselők nyakába tolni az adott döntést.

Ő hogyan mondja meg azt, hogy egy fának a gyökerét el kell-e vágni, vagy ha nem vágja el, akkor legyen keskenyebb a járda. Ez nem az ő szakterülete, ezért vannak az intézmény dolgozói, „mi csak kérünk, ők adjanak javaslatot, de ne azt várja, hogy én mondjam meg, hogyan képzelem el”. Ezért valaki felveszi a fizetést.

**Dr. Kádár László Levente:**

Megköszöni az előző ülésen elhangzott interpellációkra adott válaszokat az illetékeseknek.

* A Raisió utcai játszótér nincs elválasztva a parkolótól és az utcáktól. Kéri, hogy a gyerekek biztonsága érdekében, a Mozi Menzával szemben lévő játszótérhez hasonlóan kerítsék le egy nem túl magas, dekoratív korláttal.
* A Muskátli utcán, a páros oldalon a buszmegállónál, hetekkel ezelőtt valaki kirakott egy kanapét. Vélelmezi, hogy ez nem előre bejelentett lomtalanítás keretében történt, ezért kéri annak elszállítását.
* Környékbeli lakosok észrevételezték, hogy a játszótér mellett, az óvoda melletti bokrok alatt több helyen, dobozokban rendszeresen kiraknak ételt a kóbor macskáknak. Ennek sehol sincs helye közterületen, különösen az óvoda és a játszóterek mellett. Van, aki több emeletes kis kuckót épített a macskáknak kartondobozból. Kéri azok elszállítását. A macskák össze fogják piszkítani a játszóteret és az óvodába is be fognak menni, ami közegészségügyileg is problémákat okozhat.
* Lakossági jelzés érkezett a Nefelejcs utcából, hogy a páratlan oldalon, a 7-11. számú ingatlanok környékén a fákról nagyobb ágak törtek le. Kéri ennek megvizsgálását, amennyiben szükséges, a fák megnyesését.

**Nagypál Sándor:**

* A mai napon kaptak egy levelet a Városellátó Intézmény vezetőjétől, hogy jelezzék, milyen járdaépítéseket szeretnének a városban.

31

* Határidőt nem jelöltek meg. Nem akarja bántani a Komlósi urat, mert sok mindenben meg tudnak egyezni, de van olyan, amibe nem.
* A Nagymező utcában, pl. az önkormányzati lakás előtt egyáltalán nincs csapadékvíz árok, de ott végig tragédia. Azt be kellene kötni abba a csatornába, mert be sincs kötve és akkor elfolyna a víz. A Csáky Gy. utca elején sem tud elfolyni a víz, mert be van nőve gazzal.
* Az elmúlt költségvetésbe be voltak ütemezve járdaépítések, az megvalósul, vagy nem? Még a múlt évben megígérte a polgármester úr, hogy a piacnál, a templom előtt meglesz csinálva, aztán arról volt szó, hogy majd, ha jobb idő lesz. Ilyen időben nyugodtan meg lehetett volna csinálni.
* A piac Szent Imre utca felőli oldalán lehetne bővíteni a parkolók számát, mert ott még van hely, annak aszfaltozása mikor történik meg? Bármennyire is szűkül a piac működése, ezt igényli a lakosság, mert piaci napokon az autók nem tudnak hol megállni.
* A Hosszú u. és a Mátyás u. végén *(már említette az intézményvezetőnek)* meg van dőlve egy fa. A sarki házban két idős személy lakik, mindig attól félnek, nehogy a házukra dőljön.
* A Nyíl utcai betoncsatornák, amióta lerakták, nem voltak takarítva, bár a szélessége miatt nehezen takarítható.
* A Városgazdasági Bizottság is foglalkozott az egyik Szemere B. utcai ingatlannál felhalmozott szeméttel. Több, mint egy év eltelt azóta, mindenféle felszólításokat küldtek a lakoshoz. *„Nulla az egész, mert semmit sem küldtek szerintem, mert a meglévő épület nem létezik, úgy van nyilvántartva, hogy nincs lakás, nemhogy oda be volna jelentkezve a lakos.”* A múlt héten beszélt azérintett lakossal, aki mondta, hogy fogy már a szemét, a felét eltakarította. Másnap megnézte, nemhogy fogyna, még szaporodik. Ebben kéri a jegyző úr közreműködését. Működtek már közre, csak nem történt semmi.

**Murányi László:**

* Február végén egy éve lesz, hogy az alsóvárosi két kameráról megszületett a döntés, de azóta sincsenek kamerák. Lehet bármilyen oka, az elfogadhatatlan.
* Kb. két hónappal ezelőtt írt levelet, hogy a MÁV területén lehetőség nyílik egy nagyobb takarításra. Semmilyen választ nem kapott erre, az még a kisebb probléma, de reméli, hogy a MÁV Zrt-hez eljutott a levél. Megjelölte kivel kell felvenni a kapcsolatot, ki intézi. Illet volna valakinek, akinek az asztalán van, visszaszólni, hogy sínen van a dolog, vagy nincs. Azt a nagy halom szemetet négy évvel ezelőtt sikerült eltakaríttatni, most februárban, márciusban van rá lehetőség, egy kis pauza van, meg tudnák csinálni, de ehhez be kell jelentkezni.

32

* A Katona József utca 4. szám alatt van egy fa, ami beborítja az egész környéket. Semmiféle intézkedés ott nem történik, pedig talán 2-3 éve megy ez a dolog.
* Az Ady E. utca Malom közötti járdaszakasz kerékpárúttá történő minősítését el kellene kezdeni, mert ott nagy a kerékpárforgalom, hiába van a másik oldalon kerékpárút. Néhány évvel ezelőtt ezt úgy oldották meg a rendőrök, hogy egy hónapban egyszer néhány percre beálltak a Szent Imre utcába és annak volt egy hatása. Kéri az ellenőrzést ezen az útszakaszon.

Az ülésen további hozzászólás nem hangzott el.

Bedő Tamás polgármester az ülést 14.30 órakor bezárja.

K.m.f.

Bedő Tamás Dr. Juhász László

polgármester jegyző